Foto: globallookpress.com Xitoylik harbiylar Rossiyaning S-400 zenit-raketa kompleksini sinovdan o‘tkazish dasturini yakunladilar. Bu haqda TASS harbiy-diplomatik manbaga asosan xabar bermoqda. Ta’kidlanishicha, ikki sinov jarayoni 2018 yilning dekabr oyida bo‘lib o‘tdi. «48N6Ye bitta raketasi tizim qurilmasidan uchirilib, 600 m/s tezlikda parvoz qilgan aerodinamik nishonni (uchar apparatga o‘xshash - tah.) aniq mo‘ljalga oldi», - deya ma’lum qildi manba. Eslatib o‘tamiz, avvalroq Turkiya AQShning S-400 majmualari bo‘yicha taklifini rad etgandi.